*TAMPEREEN ALAOSASTON HISTORIIKKI 1976-2019*

*Perustietoa alaosaston historiikin kirjoittamisesta, kirjoittanut Pentti Kulla*

Tämä Tampereen alaosaston historiikki on kirjoitettu sen arkistomateriaalin perusteella, mikä on säilynyt vuosien varrelta. Melkoisen hyvin aiemmat toimijat ovatkin huolehtineet ja kirjanneet ylös alaosaston tapahtumia. Ainoastaan parin ensimmäisen vuoden ajalta toiminnasta ei ole tarkempaa tietoa. Viime vuosituhannen puolelta ei myöskään valokuvia liiemmälti löytynyt. Historiikki koostuu kahdesta kokonaisuudesta, joista ensimmäisessä käydään alaosaston menoa analogisessa järjestyksessä ja siinä on mukana useita ajan kulkua kuvaavia dokumentteja. Koska on kuitenkin tärkeätä tietää mitä kaikkia tapahtumia alaosastossa on vuosien varrella järjestetty ja mihin tilaisuuksiin on osallistuttu, niin toinen kokonaisuus muodostuu näistä tapahtumista vuosittain lueteltuina. Näiden kahden kokonaisuuden lisäksi mukana on myös alaosaston hallituksen kokoonpanot vuosien varrelta sekä kolmen aktiivitoimijan ”elämänkerrat”. Ville Himasen jutun olen tehnyt häntä haastattelemalla ja Ritva Ahlgren ja allekirjoittanut ovat tehneet omat juttunsa.

ALAOSASTON 45-VUOTINEN TAIVAL LYHYESTI KERROTTUNA

Tampereen alaosaston historia alkaa vuodesta 1976, jolloin viisi aktiivista eläkeläistä lähetti Tampereella ja sen lähiympäristössä asuville kollegoilleen kirjeen, millä kutsuttiin heitä tulemaan Keski-Suomen aluekonttorin tuote-esittelyyn 23.2.1976 klo 15.00 (Hämeenpuisto 27 B 11).

Kuva 1

Kokoukseen saapui 17 eläkeläistä ja puheenjohtajaksi valittiin myymälän esimies Eino Mäkinen. Tässä kokouksessa perustettiin Alkon Eläkesaajien Tampereen osasto. Kokous näki tärkeänä, että myös Lahteen ja Jyväskylään perustetaan vastaavat osastot. Näin ollen perustettu alaosasto oli maan kolmas Helsingin ja Rajamäen jälkeen.

Kokouksen päätöksen mukaisesti alaosaston tehtäviä tulisi olemaan:

1) toimia yhdyssiteenä ja yhteistoiminnan kehittäjänä Alkon eläkkeensaajien välillä

2) ajaa eläkkeellä olevien terveydenhoitopalvelun ja muiden sosiaalisten etujen kehittämistä

3) järjestää virkistystarkoituksessa jäsenistölle mm. retkiä, teatterikäyntejä yms.

Osaston ensimmäiseksi puheenjohtajaksi valittiin esimies Eino Mäkinen, sihteeriksi Liisa Helle, rahastonhoitajaksi Tuovi Iiponen ja muiksi ”työvaliokunnan” jäseniksi Aino Antila, Erik Pauli ja Sulo Keiski. Kokouksessa päätettiin periä myös symbolinen viiden markan jäsenmaksu välttämättömiä kuluja varten. Alusta alkaen oli selvää, että yhteistoiminta Helsingissä toimivan Alko Eläkeläiset ry:n kanssa pitää saada käyntiin. Eräänä tärkeänä asiana oli toiminnan ensimmäisinä vuosina mm. ”menetetyt” lääkintä- ja terveydenhoitopalvelut.

Kuva 2a

Kuva 2b

ALAOSASTON ENSIASKELEET 1970-LUVUN LOPULLA

Toiminnasta ei ole säilynyt muita toimintaa kuvaavia dokumentteja 1970-luvun osalta kuin vuoden 1978 toimintakertomus (=senioreiden historiikki-osiossa=kuva 3). Samana vuonna 2.5. Tampereen Eläkkeensaajien Tampereen osasto hyväksyttiin Vuorannassa pidetyssä Alkon Eläkeläiset ry:n vuosikokouksessa yhdistyksen jäseneksi. Tampereen alaosaston edustajaksi hallitukseen valittiin Sulo Keiski.

Kuva 3a

Kuva 3b

Toimintakertomuksesta saa hyvän kuvan, miten hyvin toiminta on lähtenyt käyntiin. Vuosittain oli tarkoitus järjestää viitisen tapahtumaa, mihin tietenkin toivottiin runsasta osanottoa. Valokuvien puute alkuvuosilta on harmillista, vaikka toisaalta toimintakertomukset ja -suunnitelmat kuvaavat hyvin ajan henkeä ja toimintaa. Helsinkiläisten eläkeläisten vierailusta Tampereella on kuitenkin säilynyt yksi valokuva.

Kuva 4a

Kuva 4b

TOIMINTA VAKIINTUU 1980-LUVULLA

Toimintaselostus 4.2.1980 kuvaa hyvin sen hetkisiä alaosaston ajatuksia ja toimintatapaa. Tässä dokumentissa nähdään hyvin, miten toiminta alkaa hiljalleen muotoutua nykyisen kaltaiseksi. Lähikaupunkien eläkeläiset toivotettiin myös mukaan toimintaan. Lisäksi omien osastojen perustaminen Lahteen ja Jyväskylään oli edelleen tulevaisuuden tavoite.

Kuva 5a

Kuva 5b

Myös kuukausittaiset kahvitapaamiset tulivat yhdeksi toimintamuodoksi. Nämä ”kahvilakokoukset” päätettiin aloittaa vuonna 1984 hallituksen esityksestä. Kokoontumisesta päätettiin tiedottaa Aamulehden ”muistilista”-osastossa.

Alaosaston toiminnan alkuvuosina oli Alkon tuki varsin merkittävä ja se antoikin hyvän mahdollisuuden järjestää yhden tai kahdenkin päivän matkoja. Toiminta tapahtui suurelta osin Alkon tuella ja yhdistyksen jäsenille lankesi vain osa matka- tai teatterikuluista. Jäsenmaksu 1980-luvulla oli 10 mk/vuosi, joten sillä ei kovin paljon pystytty kuluja peittämään. Toisaalta määrärahojen supistuminen hiljalleen toi jatkuvaa ongelmaa retkien suunnitteluun. Niinpä pääkonttori saikin toistuvasti lisärahapyyntöjä. Sen suhteen joskus tuurasi ja joskus tuli vesiperä. Tästä hyvänä esimerkkinä on vuoden 1985 huhtikuussa hallinnolliselle johtajalle Mikko Immoselle lähetetty kirje alaosaston rahatilanteesta.

Kuva 6a

Kuva 6b

Jäsenluettelotkin antavat hyvän kuvan kunkin ajan hengestä, sillä jäsenluetteloon on kirjattu jokaisen jäsenen kohdalla joko siviilisääty tai aiemmin esimiesasemassa oleville työtehtävä. Yksi persoonallinen kirjaus on Erik Paulin kohdalla: monsieur. Jäsenluettelo on vuodelta 1988.

Kuva 7

Toiminnan kannalta tärkeätä oli alue/piirikonttorin antama apu niin tiedotusten lähettäjänä kuin osallistumisilmoitusten vastaan ottajanakin. Vuosittain näitä tiedotteita lähetettiin keskimäärin 4 kappaletta. Luonnollisesti myös kustannusten kannalta tämä malli suosi eläkeläisjärjestöä. Vielä 1980-luvulla myös kuukausittaiset kahvitilaisuudet toimivat yhtenä tiedotuskanavana, vaikkakin osallistujina olivat lähinnä tamperelaiset jäsenet. Alaosaton toiminta oli laajentunut ympäröivään maakuntaan ja vuonna 1986 jäsenet olivat seuraavilta paikkakunnilta: Tampere, Nokia, Vammala, Mänttä, Orivesi, Kangasala, Valkeakoski, Hämeenlinna, Forssa, Toijala ja Lempäälä.

Toiminnan kannalta alaosaston hallituksen rooli on ollut aina merkittävä. Hallituksen jäsenmäärä on ollut vuosien saatossa pienenemään päin, mutta ilman aktiivista hallitusta ei toiminta pysy virkeänä. Vuodesta 1976 lähtien alaosaston vetäminen oli ollut lähes pelkästään miesten hommana aina 1990-luvun alkuun. Vain Liisa Helle oli vuoden 1978 alaosaston puheenjohtajana. Vuodesta 1982 lähtien kolmivuotiskaudet vetivät Urho Mäkinen, Tenho Halme ja Aatos Sainio. Vuodesta 1990 lähtien tahti muuttui ja alkoi naispuheenjohtajien kausi.

TASAISTA 1990-LUKUA

Vaikka entisen työnantajamme suunnalla tapahtui paljon muutoksia 1990-luvulla, niin alaosaston toiminta jatkui suurelta osin samoissa merkeissä kuin ennenkin. Nimikin pysyi Alkon Eläkeläiset ry:nä koko vuosikymmenen lopulle saakka, kunnes muuttui Alko-Yhtiöt Oy:n eläkeläiset ry:ksi. Eri tapahtumiin osallistuneiden määrä pysyi yllättävänkin saman suuruisina. Vain säännölliset kuukausikahvittelut eivät tahtoneet saada riittävästi suosiota. Ne kuitenkin jatkuivat, vaikka joskus oli vain muutama osallistuja. Perinteiset teatteriesitykset ja joulujuhla-ateriat pitivät hyvin pintansa. Vuosittaiseen pääyhdistyksen vuosikokoukseen Helsingissä alaosasto osallistui säännöllisesti ja useasti samalla reissulla poikettiin jossain muussakin kohteessa. Näillä matkoilla oli mukana vaihteleva määrä ihmisiä (20-40), mutta hyvin innokkaasti näihin matkoihin osallistuttiin. Toimintakertomus vuodelta 1991 kertoo hyvin alaosaston tilanteen niin toiminnan kuin jäsenmääränkin suhteen. Alaosaston vetäjänä toimi ansiokkaasti Ilta-Rauha Halme vuodesta 1991 vuoteen 1996.

Kuva 22

Ilta-Rauha ja Pentti Halme sekä Ester Hatanpää

Kuva 8

UUDELLE VUOSITUHANNELLE

Alaosaston puheenjohtajana jatkoi Ilta-Rauha Halmeen jälkeen vuodesta 1997 alkaen Sylvi Mäkelä. Hänen kahdeksan puheenjohtajakautensa aikana toiminta jatkui vanhaan malliin ja hyväksi havaitut kahvittelut, teatteri ja joulujuhlat olivat voimissaan (katso liite Tampereen alaosaston toiminnot vuosittain)

Kuva 24

Ritva Ahlgrenin kausi kesti seitsemän vuotta alkaen vuodesta 2004 jatkuen aina 2010-luvun alkuun saakka. Toimintaa pyöritettiin hyväksi- koetulla kaavalla, mistä esimerkkinä vuoden 2006 toimintakertomus. Kyseisenä vuonna oli ehkä keskimääräistä enemmänkin tapahtumia keskittyen taiteeseen ja teatteriin.

Kuvassa puheenjohtaja Ritva Ahlgren ja sihteeri-rahastonhoitaja Pirkko Lari.

Kuva 9

Ritvan jälkeen puheenjohtajan nuija siirtyi Seija Karhulle vuosiksi 2013 ja 2014 ja hänen jälkeen hommia on jatkanut Pentti Kulla vuodesta 2014 alkaen.

JÄSENMÄÄRÄN KEHITYS

Alaosaston jäsenmäärä alkuvuosina oli 40-50, mutta kehittyi nopeasti ns. vakimäärään eli noin 80 jäseneen. Alaosaston jäsenmäärä oli huipussaan 1980-luvun lopulla ja 1990-luvun alkupuolella ja silloin se nousi sadan paikkeille. Notkahduksia jäsenmäärän suhteen on ollut vuosien saatossa melkoisesti, sillä esimerkiksi vuonna 1997 jäsenmääräksi on ilmoitettu 62 jäsentä, mikä lieneekin alaosaston pohjanoteeraus tähän mennessä. Viime aikoina 2010-luvulla uusien jäsenten mukaan saaminen on asettanut melkoisen haasteen ja viime vuosien jäsenmäärä on ollut 70 jäsenen paikkeilla ja tulevina vuosina 50 lienee todennäköinen jäsenmäärä. Tarkempi jäsenmäärän kehitys ja muutokset näkyvät liitteestä. Koko alaosaston toiminnan alusta alkaen jäsenistöstä valtaosa on ollut naisia (keskimäärin vähintään 2/3).

ANSIOKASTA TOIMINTAA

Vähintään 10 vuoden toimiminen järjestön hallitustehtävissä palkitsee tekijänsä järjestön ansiomerkillä. Alaosaston jäsenistä sen ovat saaneet Ritva Ahlgren, Ester Hatanpää ja Ville Himanen. Sittemmin jäsenyydestä eronnut Pirkko Lari toimi 15 vuotta sihteerinä ja rahastonhoitajana, mitä voidaan pitää varsin ansiokkaana toimintana. Merkittävä saavutus oli myös vuonna 2011 alaosaston järjestämä vuosikokous hotelli Ellivuoressa Sastamalassa.

Kuva 10

Tampereen alaosastosta ansiomerkin ovat saaneet oikealta Ritva Ahlgren (2013), Vilho Himanen (2017), Ester Hatanpää (2017). Kuvassa vasemmalla alaosaston puheenjohtaja Pentti Kulla.

NYKYISYYS JA ….

Jo hyvinkin keski-iän saavuttanut Tampereen alaosasto on toiminut 2010-luvullakin varsin pirteästi ja vuosittain on ollut kymmenkunta erityyppistä tapahtumaa. Kuukausikahvittelujen tueksi on yritetty liittää jotakin muuta tutustumiskohdetta, jolloin mielenkiinto pysyisi hyvänä. Tampereella sijaitseva Vapriikki on erinomainen kohde vaihtuvine näyttelyineen tähän tarkoitukseen ja siellä alaosasto onkin kokoontunut useasti kuten myös Amurin Helmessä. Tampereen kirkotkin ovat tulleet tutuiksi alaosaston jäsenille kuten myös laadukkaat kaupungin teatterit.

**TOIMINTAKERTOMUS VUODELTA 2016**

Yleistä alaosaston toiminnasta kertomusvuonna.

Hallituksen kokoonpano

Pentti Kulla , puheenjohtaja

Pekka Koivula, varapuheenjohtaja

Vuokko Alenius, sihteeri

Liisa Putkonen, jäsen

Kalevi Järvinen, jäsen

Maire Nykänen, jäsen

Ritva Ahlgren (huomionosoitukset)

Jorma Putkonen, rahastonhoitaja (ulkopuolella hallituksen)

Hallitus kokoontui 3 kertaa. Muut kokoukset: osaston vuosikokous

Toiminnantarkastajat Anna-Liisa Mikkola, Riitta Jytilä

Jäsenmäärä ja sen muutokset 2016 - 68 ja (1 pois vuod.2015)

Edustus pääyhdistyksen hallituksessa: Pentti Kulla

**Toiminta vuonna** 2016

Yleistä aika vilkas vuosi, hyvin osallistuttiin tapahtumiin

Huomionosoitukset: syntymäpäivät muistettiin.

**Tammikuu 13pv Edunvalvonnasta esitelmä Violakodissa. Jorma Putkonen piti luennon. 28 jäs. mukana. Hallituksen kokous.**

**Helmikuu 11 pv. Osaston vuosikokous Aluekonttorissa. 16 jäs. mukana**

**Maaliskuu 11pv. Tutustuminen Pihlgren & Ritolan tapettitehtaaseen,Toijalan teatterin näytös ”Munaako herra ministeri” sekä ruokailu ravintola Leskirouvassa. 20 jäs. mukana.**

**Huhtikuu 12pv. Tapaaminen Amurin kahviossa. 13 jäs. mukana.**

**Toukokuu 17-18pv. Kouvola-talossa Vuosikokous. 6 jäs. meiltä mukana.**

**Elokuu 23pv. Opastettu vierailu sekä ruokailu Laukon kartanossa. 22 jäs. mukana.**

**Syyskuu 22pv. Tutustuminen Mummon Kammariin. 18 jäs. mukana.**

**Hallitus kokoontui.**

**Lokakuu 25pv. Tapaaminen Tammenlehväkeskuksessa. 11 jäs. mukana**

**Hallitus kokoontui.**

**Marraskuu 23pv. Pikkujoulua vietimme katsomalla Patriarkka näytelmän ja ruokailemalla Astorissa. 34 jäs. mukana.**

**Joulukuu**

Päiväys 22.12.2016 sihteeri Vuokko Alenius

ON SITÄ HARRASTETTUKIN

Kuva 17a Kuva 17b

LUOSTO 2015

Kuva 25

Tampereen alaosaston 11 jäsentä vahvistettuna 2 loimaalaisella viettivät hienon lomaviikon Alkon majalla 4.-11.2.2018

Kuva 26

Kuva 19

#### **ONNEA AATOKSELLE**

Aatos Sainio hyppäsi myös 90-vuotiaiden kolmiloikan maailmanennätyksen 7,10 metriä sekä ikäluokkansa Suomen ennätyksen 3,05 metriä pituushypyssä. Aatos aloitti varsinaisen kilpauransa 70-vuotiaana, joten hänen saavutuksensa ovat jokseenkin huikeita. (vuosi 2015)

(SAUL = Suomen aikuisurheiluliitto)

…TULEVAISUUS

Järjestöllä alkaa olla kuusikymmentä vuotta täynnä ja tulevaisuus askarruttaa. Etenkin uusien jäsenten mukaan saaminen on erityisen vaikeata. Koska kuitenkin ikä tuo luonnollista poistumaa, niin jäsenmäärän ennallaan pitäminen tuntuu kovin haastavalta. Myös osallistumisessa järjestettäviin tapahtumiin olisi toivomisen varaa. Toisaalta vuoden päättävään pikkujouluun tai teatteriesitykseen osallistuu noin puolet jäsenkunnasta, mitä voidaan pitää hyvänä saavutuksena.